الفندق: فندق ورويك دبي
 التقييم: “جيد”. كل شي جميل ورائع ولكن في اخر الايام الروم سيرفس سفهني اول مره كنت ابي فوطه صغيره وكلمتهم ومحد جاني وثاني يوم الباتري حق الرموت خرب وكلمت 5 مرات خلال ساعه تمت هالمكالمات ولا احد جا مع انهم يردون وهزئتهم بس ماكو فايده لين نمت وحد جا وبرضو اخر يومين يحطون كوفي بس مايحطون سكر وطلبت منهم ومحد جاب والصباح اضطريت اطلع اخذ بنفسي لما كانوا ينظفون الغرفه اللي جمبي بس اول يوم كان عندهم اهتمام شديد بصراحه بالنسبه للستف ككل مبتسمين وودودين دائما الفندق جديد لسا فاتح قبل 5شهور وفاتحينه افتتاح تجريبي واعتقد راح يكون مميز بالمستقبل الاثاث جديد ونظيف مساحه الغرفه جدا مناسبه بالنسبه للطلبات الخاصه قبل الوصول يحاولون يلبونها قدر الامكان مشغلين الفندق اجانب وانجليز ) اداره(  اسعار الاكل جيده وليس مبالغ فيها يوجد 6 مطاعم وبارات ولاكن ابدا مافي ازعاج منها او مضايقه فندق اتوقع له مستقبل ناجح ومميز لو استمر على الاداره الحاليه كل شيء متوفر تاكسي اول ماتنزل واقفين بقاله مطاعم مقاهي موقعه ممتاز يتوفر مواقف اسعاره جيده اول ليله اخذتها ب358 شامل كل شي  لاني كنت حاجز يوم فقط وباقي الليالي حجز ثاني بس ارتفع السعر شوي وصار تقريبا 480 شامل كل شي مناسب للعوائل وللشباب والمنطقه هاديه جدا ولايوجد عاهرات بالمنطقه على عكس المركز التجاري الاول بوفيه الفطور سعره مناسب وبس هاذي الخلاصه.... لايوجد عازل للصوت بمجرد ان احد يتكلم بصوت عالي بالغرفه اللي جمبك تسمعه و بكل وضوح كانه عندك جالس بس مو مشكله عادي الواي فاي ماشي حاله موب لهناك المصاعد بطيئه ولايوجد فيها تكييف مجرد هواء حار فقط